Quoniam que memoriter teneri volunt nisi scripto commendentur facile oblivionis nubilo solent obfuscari, ea propter ego Hugo, Dux Burgundie, notum fieri volo tam presentibus quam futuris, quod Stephanus, dominus Fauverniaci, et Wiardus atque Savericus, fratres ejus, dederunt in perpetuum pro remedio anime sue atque suorum, Deo et Sancte Marie de Tardo, atque sanctimonialibus ibidem Deo servientibus, Landricum de Faverniaco et filios ejus cum manso et appenditiis ejus omnique tenemento eorum. Affuerunt hujus rei testes: Joffridus Boschoz, Theodericus, frater ejus; Albericus, presbiter; Stephanus de Magneiaco; Aymo Bailla; Vaslinus et multi alii; laude Falconis de Maille. Item quoque Stephanus et Wiardus atque Savericus dederunt in perpetuum ipsis sanctimonialibus Guidonem Grossum denarium de Pluveio cum omnibus heredibus ejus, et cum manso et omni tenemento ejus, assistentibus testibus: Humberto de Wucheio, Guidone Eschot; Guidone de Verneto; Brutino de Pluviaco, et pluribus aliis. Dederunt etiam eidem fratres predicte ecclesie de Tardo et sanctimonialibus apud Marcenniacum: Mauricium Regem, Odonem et Henricum, fratres ejus, cum mansis et appendiciis, vineis et aliis terris, omnique tenemento eorum. Hec autem omnia dona supradicti fratres fecisse recognoverunt in presentia mea pro remedio anime sue, omniumque predecessorum suorum, atque sigilli mei testimonio confirmari postulaverunt, assistentibus testibus: Helisabeth, abbatissa, Maria, priorissa; Aylide, inclita Lothoringorum ducissa; Rodulfo, capellano; Stephano, capellano de Genle; Eschot de Pluviaco; Aymone Rufo de Divione; Willelmo de Marrigneio. Actum est hoc anno ab incarnatione domini M°C°XL°II°. indictione V, epacta XXa IIa.